هیندیستان‌دا  اولان ۴ میلیارد ۲۴۰ میلیون ایللیک قایانین دونیانین ان اسکی ایکینجی قایاسی اولدوغو بیلدیریلدی.
نیواستریتس تایمز قزئتینین خبرینه گؤره، دونیانین ان قدیم ایکینجی قایاسی هیندیستان‌دادیر.
هیندیستان، چین و مالزیالی ژئولوقلار طرفین‌دن ۸ ایل اول هیندیستانین اودیشا ایالتین‌ده کشف ائدیله‌ن و اوزرین‌ده آراشدیرلار آپاریلان قایانین ۴ میلیارد ۲۴۰ میلیون ایللیک اولدوغو قید اولوندو.
مالزیلی ژئولوگ راژات مازومدر قونو ایله باغلی وئردیگی آچیقلامادا،
"۸ ایللردیر کی، اوزرین‌ده دقیق‌لیکله آپاریلان چالیشمالار نتیجه‌سینده قایادا اولان ماتریاللار، ۴ میلیارد ۲۴۰ میلیون ایللیک اولدوغونا دایر ایپ‌اوجلاری وئردی. بو، اینیدییه قدر تثبیت ائدیله‌ن ایکینجی قدیم قایا نومونه‌سی‌دیر. بو بولوشلار بیزه دونیانین گئچمیشی ایله باغلی معلوماتلار وئریر" دئدی.
دونیانین ان اسکی قایاسی اولاراق بیلینن ۴ میلیارد ۴۰۰ میلیون ایللیک قایا استرالییانین باتیسین‌دا‌کی جک هیل‌ده تاپیلمیشدی.
